ائرمنیستان-دا پرزیدنت آرمن سارکیسیان باش ناظیر نیکول پاشینیانین سلاحلی قوه‌لرین باش قرارگاه رئیسی وظیفه‌سینه آرتاک داوتیانین تعیین ائتمه قرارینی تصدیقلمه‌ییب.
سارکیسیان پاشینیانین حکومته وئریلن گؤستریش‌دن سونرا باش قرارگاه رئیسی اونیک گاسپاریانی وظیفه‌دن چیخارما قرارینی دا تصدیقلمه‌میشدی.
مارسین 10-دا پاشینیان بیر داها گاسپاریانی بیر داها استعفایا گؤندردیگینی و آرتاک داوتیانین باش قرارگاه رئیسی تعیین ائدیلمه‌سینه قرار وئردیگینی آچیقلادی.
اونیک قاسپاریان سوسیال مئدیا حسابینداکی آچیقلاماسیندا باش ناظیر پاشینیانین اونو وظیفه‌سیندن آزاد ائتمه پروسه سی‌نین آنایاسایا ضد اولدوغونو ادعا ائتمیشدی.
آنایاسانین عالی ‌لیگینی تامین ائتمک اوچون محکمه پروسه سینه باشلادیغینی سؤیله‌ین گاسپاریان "ائرمنی خالقینا و وطنیمه خیدمت گؤسترمه‌یه باشقا ایستاتوسدا داوام ائده‌جه‌یم" دئمیشدی.
خاطیرلاداق کی، باش قرارگاه رئیسی گاسپاریان و یوکسک روتبه‌لی قوموتانلار باش ناظیر پاشینیانی 25 فوریه‌ده  ایستعفایا چاغیران بیاننامه‌یه ایمضا آتاراق پاشینیانا موحتیرا وئرمیشدی.
پاشینیان درحال باش قرارگاه رئیسی گاسپاریانی استعفایا گؤندردیگینی اعلان ائتدی.
پاشینیان حربی قوموتانلارین استعفا چاغیریش‌لارینی "چئوریلیش جهدی" اولا‌راق خاراکتریزه ائتدی.
